

KOHTUMÄÄRUS

|  |  |
| --- | --- |
| **Kohus** | Tallinna Halduskohus |
| **Kohtunik** | Daimar Liiv |
| **Määruse tegemise aeg ja koht** | 24. aprill 2023, Tallinn |
| **Haldusasja number** | 3-23-345 |
| **Haldusasi** | Saku valla kaebus tühistada Keskkonnaameti 02.11.2022 korraldus nr DM-109423-51 Tammemäe VIII liivakarjääri keskkonnaloa nr KL-512362 andmine ja keskkonnaluba nr KL512362 ning 17.01.2023 vaideotsus nr 1-7/22/234-6 |
| **Menetlusosalised** | Kaebaja: Saku vald, esindaja v.adv Indrek Lillo  Vastustaja: Keskkonnaamet  Kolmas isik: AS TREV-2 Grupp |
| **Menetlustoiming** | Kompromissi kinnitamine ja menetluse lõpetamine. |
| **RESOLUTSIOON**   1. **Kinnitada** **Saku valla, Keskkonnaameti ja AS TREV-2 Grupp** **vahel 12.04.2023 (allkirjastatud 12.04.2023 ja 13.04.2023) sõlmitud kompromiss järgnevas sõnastuses:**   ***„1. AS TREV-2 Grupp esitab 30 päeva jooksul alates kompromissi kinnitava kohtumääruse jõustumisest Keskkonnaametile keskkonnaloa KL-512362 muudatustaotluse vaid kaevandatava ressursi mahu ja korrastamisega seotud dokumentide osas. AS-il TREV-2 Grupp on õigus jätta keskkonnaloa muutmistaotlus esitamata või võtta juba esitatud muutmistaotlus tagasi, kui Saku vald ei täida kompromisslepingu punkti 3.***  ***2. Keskkonnaamet muudab keskkonnaluba vastavalt kompromissis kokkulepitud tingimustele. Kooskõlas keskkonnaseadustiku üldosa seaduse § 59 lg 5 p-ga 1 viiakse keskkonnaloa muutmise menetlus läbi avatud menetluseta; keskkonnaloa muutmise menetlusse kaasab Keskkonnaamet vaid Saku valla ja AS-i TREV-2 Grupp.***  ***3. Saku vald osutab viivitamatult igakülgset kaasabi kinnistu asukohaga Harju maakond, Saku vald, Tammemäe küla, Viimsi metskond 16 (katastritunnus 71801:001:0130) jagamisel ja sihtotstarbe muutmisel (mäeeraldise teenindusmaa piires 100% mäetööstusmaaks) lähtudes mäeeraldise plaanist. Öelduks vajalikud nõusolekud, kooskõlastused jms on Saku vald kohustatud andma AS-ile TREV-2 Grupp või tema poolt määratud kolmandale isikule 15 päeva jooksul alates kompromissi kinnitava kohtumääruse jõustumisest. Muuhulgas tuleb Saku vallal teha eeltoodud tähtaja jooksul järgmist:***  ***3.1. kooskõlastada katastri jagamise plaan ehk maakorralduskava, et maamõõtja saaks tellida Maa-ametist lähteülesande;***  ***3.2. andma katastriüksuse jagamiseks korralduse, millega määrab uutele tekkivatele katastriüksustele sihtotstarbed ja uute katastriüksuste lähiaadressid.***  ***4. Tammemäe VIII liivakarjääri tehniline korrastamine hakkab toimuma vastavalt graafilisele joonisele (vt lisa) järgmisi asjaolusid silmas pidades:***  ***4.1. ammendatud karjääri põhjaosa reljeef kujundatakse ranna- ja ujumisalaks pikkusega põhja‑lõunasuunaliselt 140 m ja ida-läänesuunaliselt 100 m;***  ***4.2. ranna-ala kaldaperv (horisontaaltasand) kujundatakse ligikaudu 0,5 m kõrgemale kaevandamisjärgsest veetasemest. Orienteeruv kaldaperve absoluutkõrgus jääb +45,9 m;***  ***4.3. ranna-ala 100 m pikkune põhjakülg (vastu taotletava Tammemäe VII liivakarjääri) kujundatakse veepealses osas nõlvusega 1:2;***  ***4.4. ranna-ala 140 m pikkune läänekülg kujundatakse veepealses osas nõlvusega 1:5;***  ***4.5. ujumisala kujundatakse veetasemest kuni 2,5 m sügavuseni nõlvusega 1:8 ja sügavamas osas nõlvusega 1:4;***  ***4.6. laste ujumisala kujundatakse ühtlase reljeefiga sügavusega ligikaudu 0,4 m;***  ***4.7. ülejäänud karjääri osas kujundatakse veepealsed nõlvad nõlvusega 1:2 ja veealused nõlvad nõlvusega 1:4;***  ***4.8. korrastamisprojektiga teeb AS TREV-2 Grupp ettepaneku rannaala tarbeks alles jäetud varu registrist maha kanda, kuna selle kaevandamine ei ole enam pärast rannaala loomist võimalik.***  ***5. AS TREV-2 Grupp ei kohustu ehitama rajatisi või paigaldama mistahes installatsioone korrastatud ala hilisemaks kasutuseks. AS TREV-2 Grupp ei vastuta ala tehnilise korrastamise järgse hoolduse eest.***  ***6. Pooled lõpetavad mistahes vaidlused seoses Keskkonnaameti otsusega, millega väljastati keskkonnaluba nr KL-512362, välja arvatud käesolevast kompromissist pooltele tulenevad nõuded.***  ***7. Pooled sõlmivad kompromissi käesolevas asjas eeldusel, et kõik kompromissi üksikud tingimused on kohtuliku kompromissina kinnitatavad kohtumääruses ning käesolev haldusasi lõpetatakse pooltevahelise kompromissiga käesolevas kompromissis sätestatud tingimustel.***  ***8. HKMS § 152 lg 1 p-i 3 kohaselt lõpetab kohus määrusega menetluse, kui kohus võtab vastu kaebusest loobumise või kinnitab kompromissi. Pooled paluvad kohtul kinnitada käesolev kompromiss ning lõpetada haldusasja nr 3-23-345 menetlus.***  ***9. Pooled paluvad kohtul jätta menetluskulud poolte endi kanda.“***   1. **Kompromissi lahutamatuks lisaks on Lisa – graafiline joonis.** 2. **Lõpetada haldusasja 3-23-345 menetlus.** 3. **Jätta poolte menetluskulud nende enda kanda.** 4. **Saata kohtumäärus menetlusosalistele.** | |
| **Edasikaebamise kord** | Määruse peale võib seaduse kohaselt esitada määruskaebuse otse Tallinna Ringkonnakohtule 15 päeva jooksul määruse kättetoimetamisest arvates. |

**ASJAOLUD JA MENETLUSE KÄIK**

**1.** Tallinna Halduskohtu menetluses on Saku valla kaebus tühistada Keskkonnaameti 02.11.2022 korraldus nr DM-109423-51 Tammemäe VIII liivakarjääri keskkonnaloa nr KL-512362 andmine ja keskkonnaluba nr KL512362 ning 17.01.2023 vaideotsus nr 1-7/22/234-6.

**2.** 14.04.2023 esitas vastustaja kohtule menetlusosaliste vahel sõlmitud kompromisslepingu ja taotluse haldusasja menetluse lõpetamiseks. Poolte vahel sõlmitud kompromissleping on järgmine:

„Käesoleva kompromissilepingu (edaspidi kompromiss) on Tallinnas kaheteistkümnendal aprillil kahe tuhande kahekümne kolmandal aastal (12.04.2023. a) sõlminud:

**Saku vald**, registrikood 75019738, Juubelitammede tee 15, Saku alevik, Saku vald, Harjumaa, keda esindab vandeadvokaat Indrek Lillo,

**Keskkonnaamet**, registrikood 70008658, Roheline 64, Pärnu, Pärnumaa, keda esindab õigusosakonna jurist Evelyn Jallai,

ja

**AS TREV-2 Grupp**, registrikood 10047362, Teemeistri tn 2, Tallinn, Harjumaa, keda esindavad vandeadvokaadid Britta Retel ja Allar Jõks,

edaspidi ka **pool** või ühiselt **pooled**,

**võttes arvesse, et:**

(i) 02.11.2022. a korraldusega nr DM-109423-51 andis Keskkonnaamet AS-le TREV-2 Grupp keskkonnaloa nr KL-512362 Tammemäe VIII liivakarjääris maavara kaevandamiseks;

(ii) 22.11.2022. a esitas Saku vald Keskkonnaameti 02.11.2022. a korralduse peale vaide keskkonnaloa nr KL-512362 kehtetuks tunnistamiseks;

(iii) 17.01.2023. a vaideotsusega nr 1-7/22/234-6 jättis Keskkonnaamet vaide rahuldamata;

(iv) 16.02.2023. a esitas Saku vald Tallinna Halduskohtule kaebuse Keskkonnaameti 02.11.2022. a korralduse nr DM-109423-51 ja keskkonnaloa nr KL-52362 ning 17.01.2023. a vaideotsuse nr 1‑7/22/234-6 tühistamiseks;

(v) 27.02.2023. a määrusega võttis Tallinna Halduskohus Saku valla kaebuse menetlusse (haldusasi nr 3-23-345);

(vi) on pooled otsustanud õigusrahu kaalutlustel sõlmida käesoleva kompromissi

**alljärgnevas:**

1. AS TREV-2 Grupp esitab 30 päeva jooksul alates kompromissi kinnitava kohtumääruse jõustumisest Keskkonnaametile keskkonnaloa KL-512362 muudatustaotluse vaid kaevandatava ressursi mahu ja korrastamisega seotud dokumentide osas. AS-il TREV-2 Grupp on õigus jätta keskkonnaloa muutmistaotlus esitamata või võtta juba esitatud muutmistaotlus tagasi, kui Saku vald ei täida kompromisslepingu punkti 3.
2. Keskkonnaamet muudab keskkonnaluba vastavalt kompromissis kokkulepitud tingimustele. Kooskõlas keskkonnaseadustiku üldosa seaduse § 59 lg 5 p-ga 1 viiakse keskkonnaloa muutmise menetlus läbi avatud menetluseta; keskkonnaloa muutmise menetlusse kaasab Keskkonnaamet vaid Saku valla ja AS-i TREV-2 Grupp.
3. Saku vald osutab viivitamatult igakülgset kaasabi kinnistu asukohaga Harju maakond, Saku vald, Tammemäe küla, Viimsi metskond 16 (katastritunnus 71801:001:0130) jagamisel ja sihtotstarbe muutmisel (mäeeraldise teenindusmaa piires 100% mäetööstusmaaks) lähtudes mäeeraldise plaanist. Öelduks vajalikud nõusolekud, kooskõlastused jms on Saku vald kohustatud andma AS-ile TREV-2 Grupp või tema poolt määratud kolmandale isikule 15 päeva jooksul alates kompromissi kinnitava kohtumääruse jõustumisest. Muuhulgas tuleb Saku vallal teha eeltoodud tähtaja jooksul järgmist:
   1. kooskõlastada katastri jagamise plaan ehk maakorralduskava, et maamõõtja saaks tellida Maa-ametist lähteülesande;
   2. andma katastriüksuse jagamiseks korralduse, millega määrab uutele tekkivatele katastriüksustele sihtotstarbed ja uute katastriüksuste lähiaadressid.
4. Tammemäe VIII liivakarjääri tehniline korrastamine hakkab toimuma vastavalt graafilisele joonisele (vt lisa) järgmisi asjaolusid silmas pidades:
   1. ammendatud karjääri põhjaosa reljeef kujundatakse ranna- ja ujumisalaks pikkusega põhja‑lõunasuunaliselt 140 m ja ida-läänesuunaliselt 100 m;
   2. ranna-ala kaldaperv (horisontaaltasand) kujundatakse ligikaudu 0,5 m kõrgemale kaevandamisjärgsest veetasemest. Orienteeruv kaldaperve absoluutkõrgus jääb +45,9 m;
   3. ranna-ala 100 m pikkune põhjakülg (vastu taotletava Tammemäe VII liivakarjääri) kujundatakse veepealses osas nõlvusega 1:2;
   4. ranna-ala 140 m pikkune läänekülg kujundatakse veepealses osas nõlvusega 1:5;
   5. ujumisala kujundatakse veetasemest kuni 2,5 m sügavuseni nõlvusega 1:8 ja sügavamas osas nõlvusega 1:4;
   6. laste ujumisala kujundatakse ühtlase reljeefiga sügavusega ligikaudu 0,4 m;
   7. ülejäänud karjääri osas kujundatakse veepealsed nõlvad nõlvusega 1:2 ja veealused nõlvad nõlvusega 1:4;
   8. korrastamisprojektiga teeb AS TREV-2 Grupp ettepaneku rannaala tarbeks alles jäetud varu registrist maha kanda, kuna selle kaevandamine ei ole enam pärast rannaala loomist võimalik.
5. AS TREV-2 Grupp ei kohustu ehitama rajatisi või paigaldama mistahes installatsioone korrastatud ala hilisemaks kasutuseks. AS TREV-2 Grupp ei vastuta ala tehnilise korrastamise järgse hoolduse eest.
6. Pooled lõpetavad mistahes vaidlused seoses Keskkonnaameti otsusega, millega väljastati keskkonnaluba nr KL-512362, välja arvatud käesolevast kompromissist pooltele tulenevad nõuded.
7. Pooled sõlmivad kompromissi käesolevas asjas eeldusel, et kõik kompromissi üksikud tingimused on kohtuliku kompromissina kinnitatavad kohtumääruses ning käesolev haldusasi lõpetatakse pooltevahelise kompromissiga käesolevas kompromissis sätestatud tingimustel.
8. HKMS § 152 lg 1 p-i 3 kohaselt lõpetab kohus määrusega menetluse, kui kohus võtab vastu kaebusest loobumise või kinnitab kompromissi. Pooled paluvad kohtul kinnitada käesolev kompromiss ning lõpetada haldusasja nr 3-23-345 menetlus.
9. Pooled paluvad kohtul jätta menetluskulud poolte endi kanda.“

Kompromissi juurde kuulub lisa: Lisa – graafiline joonis.

**KOHTU PÕHJENDUSED**

**3.** Halduskohtumenetluse seadustiku (HKMS) § 154 lg 1 kohaselt võivad pooled kuni kaebuse kohta tehtud lõpliku lahendi jõustumiseni lõpetada menetluse kompromissiga. Kui kompromiss piirab kolmanda isiku õigusi, peab kompromissiga nõustuma ka kolmas isik. Kohus ei kinnita kompromissi, kui see on õigusvastane, riivab menetlusse kaasamata isiku õigusi või kui kompromissi ei ole võimalik täita.

**4.** Sõlmitud kompromissiga on nõustunud kõik menetlusosalised, kompromiss pole seadusega vastuolus ega riiva menetlusse kaasamata isikute õigusi, kompromiss pole mittetäidetav. Eeltoodust tulenevalt kinnitab kohus Saku valla, Keskkonnaameti ja AS TREV-2 Grupp vahel 12.04.2023 (allkirjastatud 12.04.2023 ja 13.04.2023) sõlmitud kompromissi ning lõpetab HKMS § 152 lg 1 p 3 alusel haldusasja menetluse.

(allkirjastatud digitaalselt)

Daimar Liiv

Kohtunik